Foreningen driver grendehuset i Skøelv og arrangerer årlig dansegalla i Sørreisahallen. I 2008 ble Skøelv IGL tildelt Sørreisa kommunes kulturpris for 2007 for innsatsen med dansegallaene. Inntektene fra dansetilstelningene bidro til at Skøelv IGL kunne bygge nytt grendehus på stedet, som sto ferdig i 2012. Foreningen har videreført tradisjonen med gubberenn på ski, som Skøelv IL arrangerte årlig fra 1969. Skøelv IGLs seniorlag i fotball for menn spiller i 2014 i 5. divisjon Troms avdeling 2 (nivå 6). Hjemmebanen i fotball er Skøelv stadion (gress).